open-index/open-wikipedia-markdown huggingface dataset:
ריצות ארוכות (אלבום)

**ריצות ארוכות** הוא אלבום הסולו השלישי של הזמר-יוצר הישראלי יהלי סובול, שיצא ב-2017 באמצעות מימון המונים. סובול כתב את כל המילים והלחנים ואת האלבום הפיק אסף אמדורסקי.

## רקע
את האלבום הקליט סובול במהלך חודש פברואר 2016, שמונה שנים לאחר אלבום הסולו הקודם שהוציא במשותף עם המוזיקאי רע מוכיח, אלדוראדו. באלבום שיתף פעולה עם חמישה נגנים שניגנו יחד והוקלטו באופן חי והפקתו בוצעה באמצעות גיוס מימון המונים באתר הדסטארט, באמצעותו גויס סכום היעד על ידי 750 איש. על האלבום כתב סובול שזהו ה"אלבום שרציתי לחזור בו אל הצורה הקלאסית של יצירת אלבומים. כל השירים בו נכתבו ממש בסמוך להקלטות ומהווים עדות קרובה ועכשווית על נקודת הזמן הזו בחיי ועל מה שאני מרגיש ורואה סביבי".

עם יציאתו הגיע האלבום לראש מצעד המכירות השבועי של אתר המוזיקה "מוזיקה נטו".

## רשימת השירים באלבום
כל השירים נכתבו והולחנו על ידי יהלי סובול.

## קרדיטים
* יהלי סובול - שירה, גיטרות
* אסף אמדורסקי - תופים, כלי הקשה, בס, עיבודים, הפקה
* זואי פולנסקי - גיטרות, שירה, קולות
* אורי קוטנר - בס, כלי הקשה
* יונתן דסקל - אורגן וסינתיסייזר
* אלעד כהן - קונגס
*דן זיתון - שייקר

## קישורים חיצוניים

* 

קטגוריה:אלבומי יהלי סובול
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת הד ארצי
היועץ לביטחון המולדת

**היועץ לביטחון המולדת** (באנגלית: **Homeland Security Advisor**) הוא יועצו של נשיא ארצות הברית לענייני ביטחון פנים ולוחמה בטרור. היועץ הוא משרת אמון של הנשיא ומינויו לא נזקק לאישור הסנאט של ארצות הברית. הוא משתייך למשרד הרשות המבצעת של נשיא ארצות הברית.

המשרה נוצרה בתקופת כהונתו של הנשיא ג'ורג' ווקר בוש יחד עם המועצה לביטחון המולדת ב-2001 בעקבות פיגועי 11 בספטמבר. בין פברואר לאפריל 2017, בעת תחילת ממשל טראמפ, שירת היועץ לביטחון המולדת לשווה במעמדו לזה של היועץ לביטחון לאומי וכחבר קבוע במועצה לביטחון לאומי.

נכון לשנת 2025 היועץ לביטחון המולדת הנוכחי הוא סטיבן מילר שנכנס לתפקידו ב-20 בינואר 2025.

## היועצים לביטחון המולדת

## קישורים חיצוניים
* 

## הערות שוליים

יועץ לביטחון המולדת
קטגוריה:משרות פוליטיות בארצות הברית
קטגוריה:ביטחון לאומי
קטגוריה:משרד הרשות המבצעת של נשיא ארצות הברית
שינטי

ממוזער|300px|משחק שינטי
**שינטי** (באנגלית: **Shinty**; בגאלית סקוטית: **Camanachd**, **Iomain**) משחק קבוצתי תחרותי המשוחק באמצעות מקלות וכדור. במשחק משחקים כיום בעיקר בהיילנדס הסקוטיים ובקרב מהגרי ההיילנדס בערים הגדולות, אך בעבר היה נפוץ יותר בכל רחבי סקוטלנד, ואף שוחק זמן רב גם באנגליה ובמקומות נפוצים בהם חיו מהגרים סקוטיים.

מטרת המשחק היא לגלגל כדור (במקור מעץ) לעבר שער תוך שימוש במקלות, בדומה להוקי שדה. למרות הדמיון הרב בין שינטי להוקי שדה, בין שני המשחקים מספר הבדלים עיקריים: בשינטי יכול השחקן לשחק כשהכדור באוויר וכן להשתמש בשני צידי המקל, ששמו "קמן" (caman) והוא עשוי עץ ונטוי בשני קצותיו, בעוד בהוקי שדה לא ניתן לשחק בעת הכדור באוויר וניתן להשתמש בצד אחד בלבד של מקל המשחק. במקל ניתן להשתמש גם לתיקול ולחסימת שחקנים אחרים, וניתן להשתמש גם בגוף השחקן על מנת לתקל ולחסום.

המשחק מגיע ממקור זהה למשחק האירי הרלינג ולמשחק הוולשי באנדו (bando), אך התפתחו בו חוקים ייחודיים למשחק. חוקי המשחק מפוקחים ונהגים בידי הגוף המנהל למשחק, אגודת הקמנכק (Camanachd Association). על בסיס השינטי פותח משחק בשם "שינטי-הרלינג", שהוא בעל חוקים המורכבים מחוקי שני המשחקים, והוא מאפשר לסקוטלנד ולאירלנד לשחק ביניהן מדי שנה משחקים בינלאומיים.

## ראו גם

* לקרוס

## קישורים חיצוניים

*אגודת הקמנכק 
* 

## הערות שוליים

קטגוריה:ענפי ספורט
קטגוריה:משחקי כדור
קטגוריה:משחקי מחבט
אאודי דום

**אָאוּדִי דוֹם** (בגרמנית: **Audi Dome**) הוא אולם ספורט במינכן שבגרמניה, מגרשה הביתי של קבוצת הכדורסל באיירן מינכן. קיבולת ההיכל מגיעה עד לכ-7,200 מקומות ישיבה.

האולם נבנה לקראת אולימפיאדת מינכן ואירח במסגרתה את תחרויות הכדורסל והג'ודו. עם פתיחתו נבנו בו 6,700 מקומות ישיבה. בשנת 1974 שונה שמו מאולם הכדורסל האולימפי (Olympische Basketballhalle) לאולם רודי זדלמאייר (Rudi-Sedlmayer-Halle), על שם נשיא איגוד הספורט של בוואריה.

בשנת 2011 נקרא האולם אאודי דום, על שם נותנת החסות אאודי, ומאותה שנה משחקת באיירן מינכן בהיכל זה.

## קישורים חיצוניים

* 

קטגוריה:מינכן: מבנים
קטגוריה:מינכן: ספורט
קטגוריה:אולימפיאדת מינכן (1972)
קטגוריה:באיירן מינכן
אצטדיון NRG

[250px|ממוזער|שמאל|אצטדיון NRG ב-2017, מקושט במודעות לקידום [סופרבול LI]]
**אצטדיון NRG** הוא אצטדיון רב-תכליתי הממוקם בעיר יוסטון שבטקסס. האצטדיון הוא מגרשה הביתי של קבוצת הפוטבול יוסטון טקסאנס, אירח ב-2004 את סופרבול XXXVIII וב-2017 את סופרבול LI. האצטדיון מארח את משחקי נבחרת ארצות הברית בכדורגל, משמש למופעי רודיאו ולהופעות מוזיקה. 

האצטדיון החליף את אצטדיון אסטרודום שפעל ביוסטון מ-1965 והוא האצטדיון הראשון בליגת ה-NFL עם גג נפתח. הוא נחנך ב-24 באוגוסט 2002 במשחק הפוטבול בין יוסטון טקסאנס למיאמי דולפינס. האצטדיון נפגע בספטמבר 2008 מהוריקן "אייק" ונפתח מחדש שלושה שבועות לאחר מכן. עד מרץ 2014 נקרא אצטדיון רילאיינט לאחר מכן קיבל את שמו הנוכחי על שם נותנת החסות, חברת האנרגיה NRG (שהיא גם חברת האם של רילאיינט). אצטדיון NRG צפוי להיות אחד מהאצטדיונים שיארחו את מונדיאל 2026.

## מונדיאל 2026
אצטדיון NRG הוא אחד מ-11 אצטדיונים בארצות הברית ו-16 אצטדיונים בסך הכול הצפויים לארח את מונדיאל 2026, והוא יארח שבעה משחקים, חמישה בשלב הבתים של הטורניר, אחד בשלב 32 האחרונות ואחד בשלב שמינית הגמר 

## קישורים חיצוניים

* 

## הערות שוליים

קטגוריה:יוסטון: ספורט
NRG
NRG
NRG
קטגוריה:יוסטון: מבנים
קטגוריה:יוסטון טקסאנס
NRG
זהר פלטי

**זהר פלטי** (נולד ב-1964) הוא איש ביטחון ישראלי ששימש ראש האגף הביטחוני-מדיני במשרד הביטחון, ראש מנהלת המודיעין במוסד למודיעין ולתפקידים מיוחדים, וסגן ראש חטיבת המחקר באגף המודיעין של צה"ל בדרגת אלוף-משנה.

## ביוגרפיה
פלטי נולד בתל אביב, וגדל והתחנך ברמת השרון. הוא בוגר תיכון "רוטברג" בעיר, ובנובמבר 1982 התגייס לחיל המודיעין. בין שאר תפקידיו כיהן כקצין המודיעין של חטיבת גולני, ראש לשכתו של סגן הרמטכ"ל, האלוף מתן וילנאי, קצין המודיעין של אוגדת יהודה ושומרון וראש זירת הטרור בחטיבת המחקר של אגף המודיעין. תפקידו האחרון בצה"ל היה סגן ראש חטיבת המחקר באגף המודיעין. בהיותו בתפקיד זה נמתחה ביקורת על חטיבת המחקר, על שטעתה בתחילת 2006 בהערכתה שהפת"ח ינצח בבחירות למועצה המחוקקת הפלסטינית.

בשנת 2006 עבר ל"מוסד", על פי בקשת ראש המוסד, מאיר דגן, ומונה לראש חטיבה באגף המודיעין של הארגון. בשנת 2010 מונה לראש חטיבת המחקר במוסד, ובשנת 2011 מונה על ידי ראש המוסד, תמיר פרדו, לראש מנהלת המודיעין. שנותיו כראש מנהלת המודיעין במוסד התאפיינו בהתמודדות של מדינת ישראל וקהילת המודיעין שלה עם המהפכות בעולם הערבי, מלחמת האזרחים בסוריה ותוכנית הגרעין האיראנית. נמנה עם המתנגדים לתקיפה אווירית ישראלית של מתקני הגרעין באיראן.

ב-1 במרץ 2017 מונה לראש האגף הביטחוני-מדיני במשרד הביטחון, ושימש בתפקיד זה עד מרץ 2022.

### תארים ואותות
לפלטי תואר ראשון בלימודי המזרח התיכון מאוניברסיטת תל אביב, ותואר שני בהצטיינות יתרה בלימודי המזרח התיכון בתוכנית המנהלים של אוניברסיטת תל אביב.

פלטי היה עמית מחקר במכון וושינגטון למדיניות המזרח התיכון וחניך בתוכנית הניהול המתקדמת של האוניברסיטה לביטחון לאומי (NDU) בוושינגטון.

ב-12 במרץ 2022 פלטי עוטר במדליית השירות הציבורי מטעם מחלקת ההגנה של ארצות הברית בגין "תרומתו המשמעותית לחיזוק קשרי הביטחון האסטרטגיים בין ישראל לארה״ב".

## חיים אישיים
פלטי נשוי ואב לשניים.

## קישורים חיצוניים

* 
* 
[ממוזער|זהר פלטי יחד עם [נספח צבאי (ישראל)|נספח צה"ל לארצות הברית על מדרגות הפנטגון בעת ביקורו של שר הביטחון בני גנץ בארצות הברית.]]

## הערות שוליים

קטגוריה:ראשי אגף המודיעין במוסד
קטגוריה:חיילי אגף המודיעין
קטגוריה:ראשי האגף הביטחוני-מדיני
קטגוריה:אלופי-משנה בצה"ל
קטגוריה:בוגרי תיכון רוטברג (רמת השרון)
קטגוריה:בוגרי אוניברסיטת תל אביב
קטגוריה:ישראלים שנולדו ב-1964
יוסף יוספי

**יוסף יוספי** (בערבית: **يوسف يوسفي**; נולד ב-2 באוקטובר 1941) הוא פוליטיקאי אלג'יראי, שכיהן כשר האנרגיה והמכרות בממשלת אלג'יריה בין השנים 2015-2010. יוספי שימש כממלא מקום ראש ממשלת אלג'יריה בחודשים מרץ-אפריל ב-2014. כמו כן, הוא שימש גם כנציג אלג'יריה באו"ם בין השנים 2008-2006.

## ביוגרפיה
יוספי נולד ב-2 באוקטובר 1941 בעיר באתנה שבאלג'יריה, שם גדל והתחנך. הוא למד לימודים הגבוהים בהנדסה ובכלכלה במוסד הלאומי הפוליטכני של לורן השייך לאוניברסיטת נאנסי בצרפת. הוא היה מרצה בכיר באוניברסיטה, כשהרצה היה פרופסור להנדסת כימיה.

### קריירה פוליטית
בשנת 1997 מונה על ידי נשיא אלג'יריה ליאמין זרואל לשר לענייני נפט ואנרגיה, ובנוסף נבחר לראשונה לחבר האספה הלאומית של העם. בתחילת 1999 נבחר לנשיא אופ"ק. ב-23 בדצמבר 1999 מונה לשר החוץ, ולאחר מכן, בשנת 2000, הוחלף על ידי עבד אל-עזיז בלח'אדם, ואילו יוספי עבר להיות שר-ציר הכפוף לראש הממשלה, עלי בן פליס. בחודש אפריל 2001 היה יוספי מועמד לתפקיד שגריר אלג'יריה בקנדה. משמינויו כשל, הוא מונה לשגריר אלג'יריה באו"ם בשנת 2006 וכיהן עד 2008 ולאחר מכן היה שגריר אלג'יריה בתוניסיה למשך שנתיים.

בשנת 2014, כאשר ראש ממשלת אלג'יריה עבד אל-מאלכ סלאל עזב את תפקידו כדי לעמוד בראש תעמולת בחירות למען הנשיא בותפליקה (שהיה חולה באותו הזמן), מונה יוספי לממלא מקומו. לאחר שבותפליקה זכה בבחירות ונבחר מחדש לנשיאות, סלאל מונה בשנית לתפקיד, ויוספי סיים את תפקידו כממלא מקום ראש ממשלת אלג'יריה.

## ראו גם
* ראש ממשלת אלג'יריה

## קישורים חיצוניים

## הערות שוליים

קטגוריה:בוגרי אוניברסיטת נאנסי
קטגוריה:פוליטיקאים אלג'יראים
קטגוריה:ראשי ממשלת אלג'יריה
קטגוריה:אלג'יראים שנולדו ב-1941
קטגוריה:שגרירים בקנדה
קטגוריה:שגרירים באו"ם
קטגוריה:שגרירים בתוניסיה
שלמה קוק (עיתונאי)

**שלמה מנחם קוק** (נולד ב-1987) הוא עיתונאי ופובליציסט חרדי ישראלי, עורך השבועון החרדי "בקהילה".

## ביוגרפיה
קוק נולד ב-1987 בירושלים לרב בן ציון הכהן קוק, ולמד בישיבות בירושלים וברחובות. למד תקשורת במכללת הדסה. את כתיבתו העיתונאית החל ב-2003 במקביל ללימודיו בישיבה ככתב בשבועון בקהילה, שם פרסם כתבות שטח לצד ראיונות עם רבנים ואישי ציבור כדוגמת הרב אביגדר נבנצל. בקיץ 2005 נשלח על ידי העיתון לסקר את תוכנית ההתנתקות.

קוק חשף התבטאויות רבות מפי הרב יוסף שלום אלישיב, שאביו היה תלמיד מובהק שלו.

ב-2006 התמנה קוק לעורך וכתב ברשת קו עיתונות דתית שם פרסם את הריאיון האחרון עם הרב מרדכי אליהו ובמקביל נמנה עם מייסדי ערוץ היהדות הראשון, באתר nrg מעריב. ב-2009 מונה לעורך באתר בחדרי חרדים.

ב-2010 מונה לדובר בית הרב יוסף שלום אלישיב וניהל את מכון "ציוני הלכה" להוצאת כתבי הרב אלישיב. במקביל שימש יועץ לראש עיריית מודיעין עילית יעקב גוטרמן ולמפלגת ש"ס.

לקראת הבחירות לרשויות המקומיות בישראל ב-2013 הגיש קוק תוכנית אירוח פוליטית בשם "הפרלמנט" באולפן הטלוויזיה של אתר וואלה בשיתוף עם אתר בחדרי חרדים.

ב-2014 החל לכתוב טור פובליציסטי שבועי ברשת קו עיתונות דתית.

ב-2015 הוציא את הספר 'חכמת הנפש היהודית' על הרב שלמה זלמן אוירבך יחד עם הרב יצחק לורינץ. לאחר שנתיים הוציא כרך נוסף בסדרה: חכמת הנפש היהודית - הדרכה מעשית. כתב ספרי אוטוביוגרפיה וביוגרפיה על רבנים וכן ללקוחות פרטיים. ספרו על מרכוס כץ מעוטר בהקדמה מאת בנימין נתניהו. כמו כן ערך את הגרסה העברית של ספר הביוגרפיה של הרבי מריבניץ בהוצאת ארטסקרול.

החל מ-2015 מייצג את הרבנות הראשית לישראל בוועידת מנהיגי דתות ומדינות המתקיימת מדי שנה באסטנה בירת קזחסטן, וב-2015 נפגש שם עם סגן יו"ר הפרלמנט האיראני. בפברואר 2024 הוענק לקוק עיטור כבוד על ידי נשיא קזחסטן קאסים-ג'ומארט טוקאייב בגין הישגים יוצאי דופן בהידברות בין ראשי דתות ומדינות.

ב-2016 מונה לעורך ראשי של העיתון החרדי "בקהילה", בו הוא מפרסם טור אישי-אקטואלי הפותח את המגזין. הוא מגיש פינה טלוויזיונית שבועית על פרשת השבוע המשודרת מדי יום שישי בתוכנית 'טוקר' ברשת ערוץ 2. בעבר היה פאנליסט קבוע בתוכנית הפטריוטים בערוץ 14.

קוק עוסק בהנחיית אירועים וטקסים. בין היתר, הנחה את טקס ההכתרה והצהרת האמונים של הרבנים הראשיים הרב דוד יוסף והרב קלמן בר בנובמבר 2024 בבית נשיא המדינה יצחק הרצוג.

בסקר מיוחד שערך מגיש הטלוויזיה מנחם טוקר בקרב אלפי משתתפים חרדים, נבחר קוק במרץ 2026 לעיתונאי הפרינט המוביל במגזר.

במרץ 2025 מונה קוק כחבר במועצת קול העם שנוסדה על ידי נשיא מדינת ישראל יצחק הרצוג ובה חברים 150 מנהיגים יהודים במטרה לדון ולחפש פתרונות לאתגרי העולם היהודי דוגמת אנטישמיות בכלכלה, בחברה וברשתות הדיגיטל, התבוללות וזהות יהודית.

## חיים אישיים
קוק נשוי בשנית לרות סוויסה ואב לשלושה מתגורר בפתח תקווה.

## קישורים חיצוניים

* טוריו של קוק, באתר בחדרי חרדים
* טוריו של קוק, באתר כיכר השבת

### כתבות
* 
* 
* 
* 
* 

## הערות שוליים

קטגוריה:פתח תקווה: אישים
קטגוריה:עורכי עיתונים חרדים
קטגוריה:סגל בקהילה
קטגוריה:עיתונאים חרדים ישראלים
שלמה קוק
קטגוריה:משפחת גרודזינסקי
קטגוריה:משפחת מנדלבוים
קטגוריה:פובליציסטים ישראלים
קטגוריה:חרדים ישראלים
קטגוריה:דוברים ישראלים
קטגוריה:משפחת כ"ץ-כהן
קטגוריה:ביוגרפים ישראלים
קטגוריה:בוגרי המכללה האקדמית הדסה ירושלים
קטגוריה:כפר גנים: אישים
קטגוריה:ישראלים שנולדו ב-1987
ריתוך קר

שמאל|ממוזער|200px|סכמה של מערכת ריתוך קר
**ריתוך קר** הוא תהליך ריתוך  שבו חיבור של שתי מתכות מתרחש ללא חימום של הממשק של שני החלקים שמרותכים. בשנות ה-40 התגלה ששתי מתכות בעלות פני שטח נקיים וחלקים מתמזגות כשהן באות במגע ונוצר ביניהן ואקום. האטומים בפיסת מתכת אחת משתלבים עם האטומים בפיסה השנייה, וכפי שריצ'רד פיינמן תיאר את תוצאת הריתוך הקר: "לאטומים אין אפשרות לדעת מאיזו פיסה הם הגיעו".

## ריתוך קר בחלל
בשנת 2005 האנטנה הראשית באחד הלוויינים במערך גלילאו (מערכת ניווט לוויינית של האיחוד האירופי), שהייתה אמורה להיפתח לצורת מטרייה, לא נפתחה כראוי, ונראה שאחת מצלעותיה נתקעה בעמוד התומך. בתחילה לא היה ברור איך זה קרה, אך לבסוף מצאו שחלקים ממנה נדבקו בגלל ריתוך קר. הם נדבקו מעצמם בשל הניקיון בחלל.

בשנת 2009 פרסמה סוכנות החלל האירופית מאמר מדוע ריתוך קר הוא בעיה קשה שמתכנני לוויינים יצטרכו לקחת ברצינות. בפועל נראה שמקרים כאלה הם נדירים. תאורטית ריתוך קר עשוי לשמש בחלל כדי לחבר עצמים, כגון חלקי חילוף של חללית, ללא צורך בחימום.

ריתוך קר אינו מתקיים רק בחלל, גם על כדור הארץ ניתן ליצור אותו, כאשר מצמידים זו לזו שתי פיסות מתכת בעלות פני שטח נקיים ומלוטשים. פיסות המתכת צריכות להיות ממתכות זהות או מתכות שונות שדומות זו לזו בתכונות.

## ננו מידות
למרות שבדרך כלל ריתוך קר מתקיים במיקרו מידות בכמות לחץ גדולה מאוד, מדענים גילו שחוטי זהב יחידים ודקים במיוחד, יכולים לעבור ריתוך קר אך ורק על ידי מגע מתכתי וכמעט ללא לחץ כלל. תמונות במיקרוסקופ אלקטרוני חודר בהפרדה גבוהה, ומדידות בזמן אמת, מגלות כי הריתוכים כמעט מושלמים, עם אותה אוריינטציה גבישית, חוזק ומוליכות חשמלית כמו שאר הננו-חוט. איכות הריתוכים הגבוהה מיוחסת לממדים הננומטריים של הדגימה, למנגנוני התחברות מכוונת ולדיפוזיית פני שטח  מהירה בסיוע מכני. ריתוכים ננומטריים הודגמו גם בין זהב וכסף, ובין כסף לכסף, דבר שמרמז כי התופעה עשויה להיות כללית, ולכן מציעה מבט אטומי על השלבים הראשונים של ריתוך קר מאקרוסקופי, הן במתכות בתפזורת והן בסרטים דקים מתכתיים.

## פתרונות
בדרך כלל, למתכות שמשוגרות מכדור הארץ יש "שכבת ציפוי" מחמצן, שכן הן באו במגע עם חמצן מכדור הארץ. 
שכבה זו נשמרת גם כאשר הלוויינים משוגרים לחלל ובכך נמנעת לרוב האפשרות של ריתוך קר.

## מקורות מידע
http://space.stackexchange.com/questions/4169/how-is-the-unwanted-cold-welding-prevented-in-space
Contact Adhesion of Thin Gold Films on Elastomeric Supports: Cold Welding Under Ambient Conditions, Science, 253, 5021 (16 Aug. 1991), p. 776
Cold welding of ultrathin gold nanowires, Nature Nanotechnology, Y. Lu et al. 5, (14 Feb. 2010, doi:10.1038/nnano.2010.4), p. 213-224

http://esmat.esa.int/Publications/Published_papers/STM-279.pdf
## קישורים חיצוניים

קטגוריה:ערכים שבהם תבנית בריטניקה אינה מתאימה
קר
איפיי ואטאנבה

**איפיי ואטאנבה** (ביפנית: **渡辺 一平**; נולד ב-18 במרץ 1997) הוא שחיין יפני, שיאן עולם בעבר (2017–2019), השיאן האולימפי (ריו דה ז'ניירו 2016), אלוף אסיה (טוקיו 2016) ואלוף המשחקים האולימפיים לנוער (נאנג'ינג 2014) במשחה ל-200 מטר חזה.

## ביוגרפיה
### 2014
#### אלוף המשחקים האולימפיים לנוער
באולימפיאדת הנוער נאנג'ינג (2014) זכה במדליית זהב במשחה ל-200 מטר חזה בתוצאה של 2:11.31 דקות. נוסף לכך, הוא סיים במקום רביעי במשחה ל-100 מטר חזה בתוצאה של 1:01.66 דקות, עשירית השנייה איטי ממדליית ארד ובמקום שביעי במשחה ל-50 מטר חזה בתוצאה של 28.77 שניות.

### 2016
#### שיאן אולימפי
באולימפיאדת ריו דה ז'ניירו (2016) קבע בשלב חצי הגמר במשחה ל-200 מטר חזה, שיא אולימפי חדש של 2:07.22 דקות, 21 מאיות השנייה איטי משיא העולם של בו ארצו אקיהירו ימאגוצ'י (2:07.01 דקות) וחצי שנייה מהר יותר מיתר השחיינים. במשחה הגמר הוא לא הצליח לשחזר את הישגו וסיים רק במקום השישי בתוצאה המאכזבת עבורו של 2:07.87 דקות. המנצח היה דמיטרי בלנדין מקזחסטן שקבע שיא לאומי חדש של 2:07.46 דקות. נוסף לכך, הוא סיים במקום 18 במשחה ל-100 מטר חזה בתוצאה של 1:00.33 דקות.

באליפות אסיה שנערכה בטוקיו בנובמבר אותה שנה הוא זכה בשתי מדליות זהב, במשחה ל-100 מטר חזה בשיא אליפות חדש של 59.99 שניות ובמשחה ל-200 מטר חזה בשיא אליפות חדש שנוסף של 2:08.19 דקות.

### 2017
#### שיאן עולם
בתחרות שנערכה בטוקיו ב-29 בינואר 2017 קבע במשחה ל-200 מטר חזה שיא עולם חדש של 2:06.67 דקות, שיפור לשיא העולם בן ה-5 שנים של אקיהירו ימאגוצ'י.

באליפות העולם שנערכרה בבודפשט, הונגריה ביולי אותה שנה הוא זכה במדליית ארד במשחה ל-200 מטר חזה בתוצאה של 2:07.47 דקות, אחרי אנטון צ'ופקוב מרוסיה שקבע שיא אליפות חדש של 2:06.96 דקות ובן ארצו יאסוהירו קוסקי (2:07.29 דקות). נוסף לכך, הוא סיים במקום 22 במשחה ל-100 מטר חזה בתוצאה של 1:00.26 דקות.

### 2019
באליפות העולם שנערכרה בקוואנגג'ו שבקוריאה הדרומית ביולי 2019 זכה בפעם השנייה ברציפות במדליית ארד במשחה ל-200 מטר חזה בתוצאה של 2:06.73 דקות, אחרי אנטון צ'ופקוב שקבע שיא עולם חדש של 2:06.12 דקות, שיפור לשיא בן השנתיים של ווטנאבה ומתיו וילסון מאוסטרליה (2:06.68 דקות).

## שיאים אישיים
### בריכה אולימפית
* 100 מטר חזה: 59.99 שניות (2016)
* 200 מטר חזה: 2:06.67 דקות (2017), **שיא עולם בעבר**

## ראו גם

* התפתחות שיא העולם במשחה ל-200 מטר חזה

## קישורים חיצוניים

קטגוריה:שחייני חזה
קטגוריה:שחיינים באולימפיאדת ריו דה ז'ניירו (2016)
קטגוריה:שחיינים אולימפיים יפנים
קטגוריה:שיאני עולם יפנים: שחייה
קטגוריה:יפנים שנולדו ב-1997
בית לחם (נפה)

300px|ממוזער|תוואי גדר ההפרדה בנפת בית לחם
**נפת בית לחם** () היא אחת מ-16 נפות הרשות הפלסטינית. הנפה ממוקמת מדרום לירושלים. בירת הנפה היא העיר בית לחם.

על פי הערכת הלשכה הפלסטינית המרכזית לסטטיסטיקה לשנת 2016, בנפה התגוררו כ-221,802 נפשות.

## גאוגרפיה
לדברי משרד האו"ם לתיאום עניינים הומניטריים, לנפה שטח כולל של כ-660 קמ"ר, ורק 13% מהם בשליטה כלשהי של הרשות הפלסטינית.

### ערים
* בית לחם

### מועצות מקומיות

### כפרים

### מחנות פליטים

## קישורים חיצוניים

* 
* Bethlehem Governorate Statistical Yearbook - No-3 2011''

## הערות שוליים

*
לבדי

**לְבַדִּי** הוא שיר עברי מאת חיים נחמן ביאליק שנכתב ופורסם בעיתון השילוח בקיץ 1902. השיר מבטא את יחסו הדואלי של ביאליק וצעירים רבים אחרים ליהדות בתקופת ההשכלה והתחייה. מצד אחד, נטשו  רבים את לימודי היהדות ופנו אל ההשכלה הכללית: מדע, פילוסופיה, היסטוריה וכדומה. מצד שני, הנטישה של התרבות והדת היהודית יצרה בלבם של הצעירים את ה"קרע שבלב" שהרבו לדבר עליו אנשי הרוח.

ביאליק מביע בשיר "לבדי" את תחושת הבדידות והדאגה שלו הן לעצמו כאדם יהודי, והן לשכינה היהודית האלוהית שנותרה אף היא לבדה.  

## על השיר
השיר מתאר את תחושותיו של המתמיד שנותר לבדו בבית המדרש, לאחר ששאר התלמידים נטשו את לימודי הגמרא, והעדיפו תחתיהם את הלימודים הכלליים, את "האור", את ההשכלה. המשורר הוא היחיד והבודד שנותר, והוא מסתופף תחת כנפי השכינה, אך גם כנף זו נשברה, עקב נטישת שאר התלמידים. לא רק הוא חש בודד, אלא גם השכינה, שנותרה לבדה בכל מקום, ורק בית המדרש נותר לה למחסה יחד עם המתמיד האחרון. ההתלבטות של הצעיר מתבטאת בכך, שמצד אחד גם לבו  נוטה אל האור הנכסף, ומצד שני הוא כואב את כאבה של השכינה הנטושה והמתייפחת. 

האינטרפרטציה המקובלת של השיר מנוסחת בדבריו של חוקר הספרות אבנר הולצמן. "לבדי' הוא אחד מביטוייו הצלולים, העמוקים והמאוזנים ביותר של הקרע שבלב בין השייכות השורשית לעולם המסורת היהודית לבין השאיפה לנתק את עבותותיו ולצאת למרחב" יש כאן מעין דרמה בין תלמיד ישיבה צעיר לבין השכינה, שמופיעה כמטפורה של אם נעזבת. זהו מוטיב ביאליקי אופייני של גיבור המתלבט בין שני העולמות ונזקק לקרבתה ורחמיה של דמות אימהית.

גם במבנה של השיר יש התפתחות הדרגתית מבחינה פסיכולוגית במערכת היחסים בין הבן לאמו. תחילה הוא גוזל רך שחוסה בצל כנפיה של האם, ואילו בסופו של השיר, דווקא האם היא זו שזקוקה לתמיכתו של הבן - "בנה יחידה" המתמיד האחרון שנותר לה. גם הרמזים האינטר-טקסטואלים, כמו למשל "תחת כנפי השכינה" שמתקשר עם תפילת "אל מלא רחמים", תורמים לתחושת העצב והאובדן.

חיים באר רואה את המוקד של השיר במערכת היחסים שבין נער ואמו. יש בשיר, לדעתו, תחושה של עקדה, שמתבטאת בעיקר במילים: "חרד חרדה עלי, על בנה, על יחידה", אשר מתקשרות לסיפור על עקדת יצחק. המשורר חש כאילו הוא עקוד בשיר על ידי אמו ש"שכה בכנפה השבורה בעדי" והקימה מעין משוכה בינו ובין העולם. מצד שני, הוא אומר, גם הטקסט המקראי מתייחס לעזיבת האיש את אביו ואמו, כדי לדבוק באשתו. במקרה הזה של השיר "לבדי" הוא רוצה לעזוב כדי להצטרף לתנועה הגדולה שהולכת אל "האור", שסחף את כולם, משמע אל ההשכלה.

## לקריאה נוספת

* מלכה שקד, "לשאלת המסר השירי ב'לבדי', וב'לפני ארון הספרים' ", בתוך: **הלל לביאליק**, בעריכת הלל וייס וידידה יצחקי, אוניברסיטת בר-אילן, 1989, עמ' 170-157
* אריה לודוויג שטראוס, "משירת חיים נחמן ביאליק", בספרו: **בדרכי הספרות,** מוסד ביאליק, 1959, עמ' 147-105
* **מבחר שירי ח"נ ביאליק עם שבע הרצאות מאת [[פנחס שדה]]**, הוצאת דביר והוצאת שוקן, 1985, הפרק "לבדי", עמ' 226–231

## קישורים חיצוניים
* 
*הקראת השיר, מתוך אתר Librivox.org
*'''קריאה בשיר "לבדי" של חיים נחמן ביאליק''', בתוכנית "החדר" בהגשת רות קלדרון, בהשתתפות הסופר חיים באר ופרופ' זיוה שמיר
* זיוה שמיר, על שירו של ביאליק "לבדי" כמקרה בוחן של סיגנונו האישי-לאומי, **[[מראה (כתב עת)|מראה]]** 3, סתיו 2008

## הערות שוליים

קטגוריה:שירי חיים נחמן ביאליק
קטגוריה:שירי שנות ה-1900
ריבוי קרניים

[שמאל|200px|[ארבע קרן הוא הפרסתן היחיד שלכל פרטיו ממין זכר יש ריבוי קרניים|ממוזער]]
[שמאל|200px|גולגולת של [כבשת יעקב|ממוזער]]
**ריבוי קרניים** או **פוליסריטציה** (Polycerate) היא תופעה המשמשת לתיאור יונקים פרסתנים מקבוצת מעלי הגירה שלהם למעלה מזוג אחד של קרניים.

התופעה קיימת בקרב בקר, כבשים, עיזים ואף בקרב חיות בר כאנטילופות. בקרב בקר מבוית התופעה נדירה יחסית היות שחקלאים מעדיפים לטפח בקר ללא קרניים, מחשש לפציעות. בקרב כבשים ישנם מספר זנים מרובי קרניים - אחד מהם הוא זן כבשת יעקב המזוהה עם הכבשה המקראית. בשל הברירה המלאכותית התופעה נדירה בקרב זנים אחרים של כבשים. 

קטגוריה:אנטומיה של יונקים
בית פג'אר

**בֵּית פַגַּ֫'אר** () היא עיירה בנפת בית לחם של הרשות הפלסטינית, השוכנת במרחק של עשרה קילומטר מדרום לבית לחם ומונה על-פי הערכה כ-13,800 תושבים (נכון ל-2016).

## היסטוריה
בסקר ארכאולוגי שנערך בבית פג'אר לא נתגלו כלל שרידים קדומים. למעט קבר מקמרים שזוהה בשנת 1934 על ידי מחלקת העתיקות המנדטורית.

### התקופה העותמאנית
אדוארד רובינסון, חוקר ארץ ישראל במאה ה-19, תיעד את העיירה במסעותיו באזור בשנת 1838. בית פג'אר היו בעיקרו אזור חקלאי עד המאה ה-19, כאשר הפך בהדרגה ליישוב עירוני. התושבים היו צאצאיהם של נוודים למחצה מן החורן. על פי תושבי הכפר, הם באו מבית לחם, והתיישבו בבית פג'אר בשנת 1784.

החוקר צרפתי ויקטור גרן ביקר בכפר ב-1863, ותיאר אותו כ"כפר על ראש גבעה טרשית, עם טרסות שיוצרו מאבנים מסותתות מעשי ידי אדם. במורד הגבעה נתקלתי בקבר עתיק חצוב בסלע והכפריים עדיין קברו מתיהם בקברים חצובים כאלו. בכפר חיו כ-400 אנשים". ברשימת כפרים עות'מאנית מ-1870 נרשם שבכפר יש 27 בתים ו-81 תושבים, אם כי הרשימה כללה רק את הגברים בכפר. ב-1883, ב"סקר ארץ ישראל המערבית" של הקרן לחקר ארץ ישראל, תוארה בית פג'אר כ"כפר קטן שעמד גבוה מאוד על רכס. מקבל את מימיו ממעיינות ובארות ואדי אל-ערוב".

### בתקופת המנדט הבריטי
בתקופת המנדט הבריטי, בשנים 1920–1940, בית פג'אר שימש כנקודת תצפית על אזור בית לחם–חברון.

במפקד אוכלוסין מ-1922 שנערך על ידי המנדט הבריטי אוכלוסיית בית פג'אר מנתה 766 תושבים, כולם מוסלמים. במפקד 1931 אוכלוסיית בית פג'אר מנתה 1,043, עדיין כולם מוסלמים, ב-258 בתים. בשנת 1945 אוכלוסיית בית פג'אר מנתה 1,480 תושבים, אשר בבעלותם 17,292 דונם של קרקע, על פי סקר שטחים ואוכלוסיות רשמי.

### לאחר 1967
מאז מלחמת ששת הימים ב-1967, בית פג'אר נמצאת תחת שלטון ישראלי. האוכלוסייה במפקד 1967 שנערך על ידי הרשויות הישראליות מנתה 2,474 נפש. בשנת 1995 עברה השליטה לידי הרשות הפלסטינית ("שטח B").

ב-4 באוקטובר 2010 שפכו מציתים נפט והציתו שטיחים במסגד בבית פג'אר. כמו כן הושארו הכתובות "תג מחיר" ו"נקמה" וכן מגן דוד עם הספרה 18 – אולי רמז לפינוי המאחז גבעה 18 הסמוכה לקריית ארבע.
ב-30 באוקטובר 2015 דיווח משרד הבריאות הפלסטיני כי ילד בן 8 חודשים מבית פג'אר מת משאיפת גז מדמיע שנורה על ידי צה"ל.

בכפר קיימת מחצבה בלתי חוקית מאז 2002. החל מ-2010 הוגשו עתירות נגד המחצבה, ובעקבותיהן המדינה התחייבה לבית המשפט שתהרוס את המחצבה. ההריסה לא בוצעה, ובאוגוסט 2022 פורסם כי המחצבה פגעה בכמה מאות מטרים של שמורה ארכאולוגית אמת הערוב, והוגשה עתירה שלישית בנושא.

## כלכלה
ענפי הכלכלה העיקריים הם חקלאות ותעשיית האבן. בית פג'אר היא אחד המרכזים העיקריים של ייצור אבן ירושלמית ברשות הפלסטינית. כ-80% מכוח העבודה בה מועסק בתעשיית האבן, רובו באחד מ-150 המפעלים לעיבוד אבן או באחת מארבעים המחצבות באזור. רוב המפעלים לניסור אבן נמצאים בשטח B שבשליטה מנהלית פלסטינית, אולם המחצבות ממוקמות ברובן בשטח C, ולפיכך זקוקות להיתר ישראלי כדי לפעול.

## קישורים חיצוניים

## הערות שוליים

קטגוריה:נפת בית לחם
קטגוריה:הרשות הפלסטינית: יישובים
קטגוריה:יישובים שהוקמו ב-1784
ADA (אנטנה)

350px|ממוזער|שמאל|אילוסטרציה של ADA בפעולה המנטרלת חסימות ומאפשרת קליטת לוויינים
350px|ממוזער|שמאל|קופסת החומרה של אנטנת ה ADA
**ADA** (ראשי תיבות באנגלית של **Ad**aptive **A**ntenna) היא אנטנה מסתגלת מתקדמת, המסוגלת להתגבר על חסימות בתחום ה-GNSS, מתוצרת מפעל מלמ של התעשייה האווירית לישראל.

האנטנה מסוגלת להתגבר על חסימות מערכות GPS, GLONASS, IRNSS, GALILEO, SBAS, בעזרת טכנולוגיית ניתוב ביטולים מתקדמת, וניתנת להתקנה על ספינות, מטוסים, טנקים, טילים, מזלטים ועוד.
שימוש ב ADA מגביר בפועל את היכולות של הפלטפורמה עליה היא מותקנת לפעול במתאר רווי חוסמים.

בפברואר 2017 נחשפה ה-ADA רשמית, והוכרז כי חיל האוויר הישראלי החליט להצטייד באנטנות ADA על "פלטפורמות מרכזיות" בשירות. וכי האנטנה תוצג בתערוכת Aero-India בבנגלורו באותו חודש.

ביולי 2017 פורסם כי התעשייה האווירית חתמה על הסכם עם האניוול על פיתוח משותף של מכשיר המשלב את ה-ADA של מפעל מלמ עם מערכת ניווט GPS של האניוול.

## קישורים חיצוניים
* סרטון ב-Youtube על ADA שפרסמה התעשייה האווירית ב-30 בינואר 2017
* סרטון ב-Youtube על גרסאות מתקדמות של ADA שפרסמה התעשייה האווירית במאי 2023
* התעשייה האווירית חושפת את מערכת ADA-O להתמודדות עם חוסמי GPS עבור מערכות יבשתיות, באתר new-techonline, מרץ 2019

## הערות שוליים

קטגוריה:אנטנות
קטגוריה:מוצרי מפעל מלמ
קטגוריה:ציוד צבאי
פיתיון

ממוזער|דייג תופס דג שנמשך לפיתיון שלו.
ממוזער|זחלי Achroia grisella הם מהפופולרים שבמיני הפתיון.
**פיתיון** הוא אמצעי לדיג של דגים שונים באמצעות משיכתם לעבר הדייג. הפיתיון מוצמד לקרס הנמצא בקצה חכת דיג. כאשר דג בולע את הפיתיון הוא נתפס בקרס ונמשך למעלה.

ישנם 2 סוגים של פתיונות:
***פתיונות טבעיים**: זוהי הצורה הקדומה של הפיתיונות וגם השיטה המצליחה יותר. היא מורכבת מיצורים חיים קטנים או מפיסות מזון. הפתיון העיקרי בחכות כאלה הוא של זחלי העש Achroia grisella וכמותו מוצלחים גם תולעים שונות כמו תולעי אדמה, כמה עלוקות, דגים ממשפחת הקרפיוניים, דו-חיים, חרקים וסרטנים שונים. כמה דייגים משתמשים גם בגבינות או בפירורי לחם כדי להשיג את אותה מטרה. הפתיונות יכולים להיות חיים או מתים, זה לא משנה עבור הדגים.
***פתיונות מלאכותיים**: צורה מודרנית של הפתיונות הקלאסיים. פתיונות אלו קשורים לקרס והם נראים בדמות דג עם סנפירים זזים או בדמות נוצה. הוא משפיע על הדגים כמו הפתיונות הרגילים אך פועל פחות טוב.

## ראו גם
*צלצל

## קישורים חיצוניים

קטגוריה:דיג: ציוד ואביזרים
וסטנד

**וסטנד** (בגרמנית: **Westend**; מבוטא "וֶסטן") היא שכונה בברלין ברובע שרלוטנבורג-וילמרסדורף.

## גאוגרפיה
השכונה ממוקמת בקצה המערבי של העיר הפנימית של ברלין, על רמה בין נהרות השפרה וההאוול. בדרום ובמזרח היא גובלת בשכונות רובע שרלוטנבורג-וילמרסדורף: שרלוטנבורג ממזרח וגרונוולד מדרום (כך שקצהו הצפוני של יער גרונוולד נכלל בתחומי השכונה). ממערב היא גובלת ברובע שפנדאו.

## היסטוריה
עד המאה ה-19 היה המקום בלתי מיושב. ב-1806 הקים נפוליאון בונפרטה את מחנהו העיקרי באזור, כאשר הוא עצמו בחר להתגורר בארמון שרלוטנבורג הסמוך.

ב-1866 החלו להבנות באזור מבני מגורים לבורגנות העשירה, והמקום נקרא באופן שיווקי על שם הוסט אנד של לונדון. בשכונה הדלילה יחסית המשיכו להתקיים מתקנים צבאיים עד ראשית המאה ה-20 כגון מחנה דיוויית המשמר "המלכה אליזבת" (2. Garde-Infanterie-Division *Königin Elisabeth*) ומחנה מעצר בתקופת מלחמת העולם הראשונה.

במקום הוקמו מתקני ספורט רבים, בהם היפודרום למרוצי סוסים (1890), אצטדיון טניס (Mommsen Stadium, 1930) ומתקנים שהוקמו לקראת אולימפיאדת ברלין (1936) כגון הפארק האולימפי, האצטדיון האולימפי של ברלין, אולם הספורט Deutschlandhalle (שיכל לאכלס כ-9,000 איש ונהרס ב-2011), אמפיתיאטרון Waldbühne ואתר התערוכות Messegelände.

בסוף שנות ה-20 של המאה ה-20 וראשית שנות ה-30 של המאה ה-20 הוקמו בווסטנד מספר רב יחסית של מבנים בסגנון הבינלאומי ("באוהאוס"), רובם וילות פרטיות על ידי אריך מנדלסון ואחרים. בשל הדמיון המסוים בבניה למרכז תל אביב ("העיר הלבנה") כתבה לאה גולדברג ב-1935: "תל אביב עיר אירופית מאד. רועשת. נבנית. משהו בינוני בין וֶסטן של ברלין והעיר הישנה של קובנה".

## תחבורה
את השכונה משרתים קו הרכבת הפרברי המהיר, Berlin S-Bahn וקו U2 של הרכבת התחתית של ברלין. הכביש המהיר Bundesautobahn 100, העוטף את מרכז ברלין, מהווה את גבול השכונה ממזרח והכבישים Bundesstraße 2 ו-Bundesstraße 5 עוברים דרכה (ברחובות Kaiserdamm ו-Heerstraße בהתאמה).

## אתרים
* מגדל הרדיו Funkturm, הוקם ב-1924
* אתר התערוכות Messegelände (הוקם ב-1936 לקראת אולימפיאדת ברלין על מנת לאכסן את תערוכת ההישגים שליוותה את האירוע)
* יחידת המגורים Unité d'Habitation בתכנון לה קורבוזיה (1957)
* מרכז הקונגרסים Internationales Congress Centrum Berlin
* בית החולים וסטנד

## קישורים חיצוניים

## הערות שוליים

קטגוריה:ברלין: שכונות
קטגוריה:שרלוטנבורג-וילמרסדורף
קלוד ג'ורג' בווס-ליון, רוזן סטראטמור וקינגהורן הארבעה-עשר

**קלוד ג'ורג' בווס-ליון, רוזן סטראטמור וקינגהורן הארבעה-עשר** (באנגלית: **Claude George Bowes-Lyon, 14th and 1st Earl of Strathmore and Kinghorne**; 14 במרץ 1855 – 7 בנובמבר 1944), היה אביה של אליזבת, המלכה האם וסבה של אליזבת השנייה, מלכת הממלכה המאוחדת.

## ביוגרפיה
קלוד ג'ורג' נולד בלונדון ב-14 במרץ 1855, לקלוד בווס-ליון, רוזן סטראטמור וקינגהורן השלושה-עשר ולפרנסיס בווס-ליון, רוזנת סטראטמור וקינגהורן, בתו של אוסוולד סמית מבלנדון הול. קלוד התחנך באיטון קולג', ובשנת 1876 התגייס לצבא הבריטי, ושירת 6 שנים ברגימנט משמר החיים ה-2. לאחר מכן שירת קלוד בצבא הטריטוריאלי, ושימש כקולונל של כבוד בגדוד 4/5 של רגימנט המשמר השחור.

ב-16 בפברואר 1904 מת אביו קלוד בווס-ליון, רוזן סטראטמור וקינגהורן השלושה-עשר, וקלוד ירש את התואר "רוזן סטראטמור וקינגהורן" ואת נחלותיו הנרחבות של אביו באנגליה ובסקוטלנד. קלוד עסק הרבה ביערנות, וטיפח באופן אישי את אחוזותיו, תוך שהוא משתתף פיזית בעבודת האדמה.

במהלך מלחמת העולם הראשונה, שבה נהרג בנו פרגוס, אחוזת המשפחה בגלמיס נהפכה בשנות המלחמה לבית חולים שדה עבור חיילים פצועים.

בשנת 1923 התחתנה בתו אליזבת עם אלברט, דוכס יורק, ובעקבות כך קיבל קלוד את התואר אביר הצלב הגדול של המסדר הוויקטוריאני המלכותי, וכעבור 5 שנים מונה לאביר מסדר הדרדר. בשנת 1936 התפטר אדוארד השמיני, מלך הממלכה המאוחדת מתפקידו, ובעקבות כך הוכתר חתנו של קלוד כג'ורג' השישי, מלך הממלכה המאוחדת עד מותו בשנת 1952. בשנת 1937 קיבל קלוד תואר אצולה אנגלי, מה שהתיר לו לשבת בבית הלורדים. לאחר מות אביה, הוכתרה בתו של ג'ורג' השישי למלכת הממלכה המאוחדת, וקלוד קיבל את התואר אביר מסדר הבירית.

בהמשך חייו הפך קלוד לחירש, וב-7 בנובמבר 1944 מת כתוצאה מברונכיטיס, ואת תוארו ירש בנו פטריק בווס-ליון, רוזן סטראטמור וקינגהורן החמישה-עשר.

## משפחתו
ב-16 ביולי 1881 התחתן קלוד עם ססיליה קוונדיש-בנטינק, בתם של צ'ארלס קוונדיש-בנטינק ולואיז קוונדיש-בנטינק, ממנה היו לו 10 ילדים:
* ויולט בווס-ליון (1882–1893)
* מרי אלפינסטורן, ליידי אלפינסטורן (1883–1961)
* פטריק בווס-ליון, רוזן סטראטמור וקינגהורן החמישה-עשר (1884–1949)
* ג'ון בווס-ליון (1886–1930)
* אלכסנדר פרנסיס בווס-ליון (1887–1911)
* פרגוס בווס-ליון (1889–1915)
* רוז לויסון-גוואר, רוזנת גראנוויל (1890–1967)
* מייקל בווס-ליון (1893–1953)
* אליזבת, המלכה האם (1900–2002)
* דייוויד בווס-ליון (1902–1961)

בשנת 1987 נחשף כי שתי בנותיו של ג'ון בווס-ליון, נריסה וקתרין היו רשומות כמתות במהדורת 1963 של Burke's Peerage - רישום בתי האצולה של הממלכה המאוחדת. אך בפועל סבלו ממחלה תורשתית ומקשיי למידה וגרו כל חייהן בבית חולים פסיכיאטרי. בטרמינולוגיה של התקופה, שתיהן סווגו כ-"imbeciles", ואף אחת מהן לא למדה לדבר. נריסה נפטרה בשנת 1986, בת 66, כשרק צוות בית החולים השתתף בהלוויה, ואילו קתרין נפטרה בשנת 2014, בת 86. על פי סרט תיעודי משנת 2011 על האחיות, "בני הדודים המוסתרים של המלכה" (The Queen's Hidden Cousins), ששודר על ידי ערוץ 4, לאורך כל תקופת שהותם בבית החולים, אין שום תיעוד שאיש ממשפחת בווס-ליון או ממשפחת המלוכה ביקרו את האחיות, אף על פי שדודתם, המלכה האם, הייתה פטרונית של Mencap (ארגון צדקה לאנשים עם לקויות למידה).

## אילן יוחסין

## קישורים חיצוניים

* 

## הערות שוליים

קטגוריה:מסדר הבירית: אבירים וגבירות
קטגוריה:אבירים וגבירות של מסדר הדרדר
קטגוריה:בריטים שנולדו ב-1855
קטגוריה:בריטים שנפטרו ב-1944
אהרן מונדשיין

**אהרן מונדשיין** (30 ביולי 1944 – כ"א באלול תש"פ, 10 בספטמבר 2020) היה חוקר תנ"ך ומרצה בחוג למקרא באוניברסיטת תל אביב.

## ביוגרפיה

נולד בתל אביב למרדכי שמואל וחיה (לבית שטיין). למד בישיבת מרכז הרב, בפרט אצל הרב הנזיר.

את לימודיו האקדמיים עשה באוניברסיטת בר-אילן. בשנת 1973 סיים בהצטיינות תואר ראשון בתנ"ך ולשון. בשנת 1977 סיים תואר שני בתנ"ך, אף הוא בהצטיינות, ובשנת 2001 סיים את לימודי הדוקטורט בתנ"ך בציון מעולה. את הפרופסורה קיבל בשנת 2011.

הדיסרטציה שלו עסקה במחקרים במשנתם הפרשנית של רש"י ושל ר' אברהם אבן עזרא והתזה שלו עסקה בפירוש הקצר של אבן עזרא לספר דניאל. לאורך שנים פרסם ספרים ומאמרים רבים על הגותו של האבן עזרא.

בשנים 1979–2003 לימד באוניברסיטת תל אביב בחוג למקרא. משנת 1988 הרצה לתנ"ך במכללת תלפיות ומשנת 2012 בלימודי תואר שני ב. בעבר לימד במכללה האקדמית לחינוך ע"ש א"מ ליפשיץ, ירושלים. שימש חוקר בכיר ב"מכון לפרשנות המקרא היהודית" וכמרצה מן החוץ לתנ"ך באוניברסיטת בר-אילן.

התגורר בפתח תקווה. נפטר בכ"א באלול תש"פ, 10 בספטמבר 2020, בגיל 76.

## חיים אישיים
בשנת ה'תשכ"ו נישא לאילה לבית ליברמן.

אחותו תמימה הייתה נשואה לרב יעקב משה סלומון. אחיו היה החוקר וההיסטוריון הרב יהושע מונדשיין.

בנו הוא הרב פנחס מונדשיין, דיין בבית הדין הרבני האזורי נתניה, ששימש כר"מ בישיבת מרכז הרב ומחבר סדרת הספרים 'שערי עיון'.

### עץ משפחתי

## כתביו
* **מחקרים במשנתם הפרשנית של רש"י ושל ר' אברהם אבן עזרא**, רמת גן תשס"א (מהדורה שנייה של הדיסרטציה)
* **שיעורי מורנו [[דוד כהן (הנזיר)|הרב ר' דוד כהן ('הנזיר')]] בספר [[אורות הקודש]]** - סיכום שיעורים מהשנים תשכ"ד-תשכ"ה, ירושלים, תשע"א, 251 עמודים.
* **פירוש 'אסתר' לחכם [פרובנסלי] קדמון לא נודע שמו,** מהדורה ביקורתית בצירוף מבוא והערות. רואה אור לראשונה על פי כתב-יד פריס, הספרייה הלאומית Ms. Heb. 249, מאת אהרן מונדשיין, סייע בידו צבי מונדשיין, המכללה האקדמית לחינוך גבעת ושינגטון, סדרת מקורות ומחקרים, תשע"ט (כריכה רכה).
* בהכנה מתקדמת: **מהדורתו של פירוש רשב"ם לתהלים** (עליו הרצה בקונגרס העולמי למדעי היהדות לפני מספר שנים), בהוצאת האיגוד העולמי למדעי היהדות.

## קישורים חיצוניים
* 
* הרצאה בכנס לכבוד פרופ' אוריאל סימון, 2019
* ביוגרפיה באתר בר-אילן
* ביקורת של הרב יואל קטן על הספר שיעורי מורנו הרב הנזיר באורות הקודש

## הערות שוליים

קטגוריה:בוגרי ישיבת מרכז הרב
אהרן מונדשיין
קטגוריה:סגל מכללת ליפשיץ
קטגוריה:סגל אוניברסיטת תל אביב: מקרא
קטגוריה:בעלי תואר דוקטור מאוניברסיטת בר-אילן
קטגוריה:סגל מכללת תלפיות
קטגוריה:ישראלים שנולדו ב-1944
קטגוריה:ישראלים שנפטרו ב-2020
F89 DKW

ממוזער|250px|דגם F89 DKW
ממוזער|260px|דגם F89 DKW, מבט לתא הנהג
ממוזער|260px|דגם F89 DKW
ממוזער|260px|דגם F89 DKW, סטיישן
ממוזער|260px|דגם " L F89 DKW "Schnelllaster, ואן
ממוזער|260px|דגם " L F89 DKW "Schnelllaster, טנדר, שנת 1955
** F89 DKW** (**קרויה גם (Meisterklasse**) היא מכונית סופרמיני אשר יוצרה על ידי חברת DKW וחברת Auto Union בין השנים 1954–1959.

על אותה שלדה של ה-"F89 DKW" נבנה טנדר קל, באמצעות מנוע זהה. ("L F89 DKW "Schnelllaster)

ה-"Meisterklasse" פירושו מאנגלית: כיתת אמן.

## דגמי F89 DKW
* 2 דלתות סלון
* 3 דלתות סטיישן (דלת אחורית – החלון האחורי מורם כלפי מעלה)
* 2 דלתות קבריולה
* ואן "L F89 DKW "Schnelllaster (משנת 1953)
* טנדר "L F89 DKW "Schnelllaster (משנת 1953)

## F89 DKW נתונים טכניים ומידות
* מנוע 2 צילינדרים, 2 פעימות, 684 סמ"ק המפיק 17 כ"ס
* מנוע קירור מים
* קרבורטור יחיד Solex
* מהירות שיא – 100 קמ"ש
* תמסורת ידנית 3 מהירויות
* תמסורת ידנית 4 מהירויות (אופציונלית לאחר 1953)

### מידות גרסת 2 דלתות סלון
* אורך הרכב – 4,200 מ"מ
* גובה – 1,450 מ"מ
* רוחב – 1,600 מ"מ
* בסיס גלגלים – 2,350 מ"מ
* משקל – 860 ק"ג

### מידות גרסת 3 דלתות סטיישן

(יוצר משנת 1953)
* אורך הרכב – 4,055 מ"מ
* גובה – 1,555 מ"מ
* רוחב – 1,520 מ"מ
* בסיס גלגלים – 2,450 מ"מ
* משקל – 900 ק"ג
* עד מרץ 1953 היה שימוש נרחב בעץ – בעיקר בחלק האמצעי והאחורי של הרכב

## ראו גם
* F1 DKW
* F4 DKW
* F7 DKW
* DKW Schnellaster
* DKW מונזה
* DKW ג'וניור
* F102 DKW
* אאודי

## קישורים חיצוניים

קטגוריה:מכוניות סופרמיני
קטגוריה:דגמי מכוניות שהושקו ב-1950
קטגוריה:רכבי DKW
קטגוריה:כלי רכב גרמניים
ויל קלייבורן

**ויליאם דיילן "ויל" קלייבורן** (, נולד ב-17 במאי 1990) הוא כדורסלן אמריקאי המשחק בעמדת הסמול פורוורד בקבוצת ברצלונה, המתמודדת בליגת העל הספרדית וביורוליג. גובהו 2.01 מטרים.

## קריירה
קלייבורן למד ושיחק בשלוש אוניברסיטאות - מכללה קהילתית מרשלטאון, אוניברסיטת יוטה ואוניברסיטת המדינה של איווה.

בשנת 2013 חתם קלייבורן על חוזה לשנתיים בקבוצת רטיופארם אולם מליגת העל הגרמנית.

ב-2015 חתם בהפועל חולון, ובעונת  הוביל את קלעי ליגת העל הישראלית עם 20.9 נקודות בממוצע למשחק ולאחר מאמצים רבים השאיר אותה בליגת העל.

לקראת עונת  חתם בדרושפאקה מליגת העל הטורקית, אותה אימן דייוויד בלאט. בסיום העונה עבר לצסק"א מוסקבה בעונת 2018/19 הוביל את צסק"א לזכייה ביורוליג, תוך כדי זכייה בתואר השחקן המצטיין של הפיינל 4, בעונת 2019/20 נפצע וחזר עונה לאחר מכן.

לקראת עונת 2024/2025 סיכם בוירטוס בולוניה מליגת העל האיטלקית אותה מאמן לוקה באנקי.

## קישורים חיצוניים

קטגוריה:אמריקאים ילידי מישיגן
קטגוריה:דטרויט: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת יוטה
קטגוריה:כדורסלני אוניברסיטת המדינה של איווה
קטגוריה:כדורסלני רטיופארם אולם
קטגוריה:כדורסלני הפועל חולון
קטגוריה:כדורסלני דרושפאקה
קטגוריה:מלך הסלים של ליגת העל בכדורסל
קטגוריה:כדורסלני צסק"א מוסקבה
קטגוריה:דטרויט: כדורסלנים
קטגוריה:אמריקאים שנולדו ב-1990
בנות הפאוור פאף (סדרת טלוויזיה, 2016)

**בנות הפאוור פאף** (באנגלית: **The Powerpuff Girls**) היא סדרת אנימציה המהווה ריבוט לסדרה "בנות הפאוור פאף" . הסדרה שודרה בארצות הברית ב-Cartoon Network מ-4 באפריל 2016, העונה הראשונה הסתיימה ב-24 בדצמבר 2016. העונה השנייה שודרה מ-3 במרץ 2017 עד 13 במאי 2018. העונה האחרונה שודרה מ-8 באפריל 2018 עד 16 ביוני 2019. העונה הראשונה עלתה לערוץ הילדים ב-29 בינואר 2017. בסדרה "כוח הטיטאנים" היה פרק קרוס אובר איתם ועם הטיטאנים. בישראל רק העונה הראשונה של הסדרה דובבה לעברית.

הסדרה עלתה לשירות הסטרימינג "HBO Max" עם השקתו בישראל ב-13 בינואר 2026.

## תקציר העלילה
שלוש הבנות הקסומות שיצר בטעות פרופסור יוטוניום מגינות על העיר טאונסוויל מפני כוחות הרשע.

## שידור

## דמויות ומדבבים

## פרקים
### עונה 1

### עונה 2

## קישורים חיצוניים

* 

* סוכר, פלפל וכימיקל X: בנות הפאוור פאף חוזרות, באתר גלי צה"ל, 29 בינואר 2017

## הערות שוליים

קטגוריה:Cartoon Network: תוכניות וסדרות
קטגוריה:בנות הפאוור פאף
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2016
קטגוריה:ערוץ הילדים: תוכניות רכש
הארטלי פראר

**הָארְטְלי טראוֶורְס פֶרָאר** (באנגלית: **Hartley Travers Ferrar**  28 בינואר 1879 - אפריל 1932) היה גאולוג, שנלווה למשלחת דיסקברי, המשלחת הראשונה לאנטארקטיקה של קפטן סקוט.

## חייו
פראר נולד סמוך לדבלין, אירלנד, בן לאדגר פראר, פקיד בנק, ומרי הולמס פראר.

בגיל צעיר עבר עם משפחתו לדרום אפריקה, שם למד בבית ספר סמוך לקייפטאון. הוא נשלח לאנגליה להמשך לימודיו בתיכון ואחר התקבל לסידני סאסקס קולג' בקיימברידג', שם למד גאולוגיה. הוא הצטיין בספורט. עם סיום לימודיו הוצעה לו משרת גאולוג במשלחת הראשונה של קפטן סקוט לאנטארקטיקה, והוא היה לחבר הצעיר ביותר בסגל המדעי.

פראר הפליג דרומה על ספינת המחקר "דיסקברי" וכשהספינה עגנה בניו זילנד, הכיר שם את מי שתהיה לאשתו, גלדיס אנדרסון. מניו זילנד המשיכה הספינה דרומה ומצאה מעגן מתאים במצר מקמרדו שבים רוס - המשלחת תעשה במקום זה שני חורפים, לאחר שהספינה קפאה בקרח ולא הצליחה להשתחרר ממנו בקיץ הראשון. פראר השתתף באופן פעיל בחקר המקום ובניהול מחקרים מדעיים (כגון מדידת מליחות מי הים) לצד מחויבותו העיקרית לביצוע סקר גאולוגי. הוא הצטרף, עם אחרים, לארנסט שקלטון ואדוארד אדריאן וילסון במסעות מזחלות, ובקיץ האנטארקטי של 1903 יצא למסע התגליות הגדול שלו אל ההרים המערביים של ארץ ויקטוריה. הוא הגיע במסעו אל קרחון טיילור העליון ומצא מרבצי פחם בגובה 2,400 מ'. כמו כן אפיין שכבה רחבת-ידיים של אבן-חול המצויה בחבל ארץ זה, וזו נודעה במשך כשכבת פראר או רובד קבוצת-על ביקון. קרחון פראר נקרא על שמו, ושלא במתכוון גילה את המאובנים הראשונים שנמצאו על מה שהיה מוכר אז כיבשת אנטארקטיקה. אחת מדגימות הסלע הרבות שהובאו אל המוזיאון להיסטוריה של הטבע (לונדון) נבקעה בידי וילפרד נורנמן אדוארדס בשנת 1928, ובתוכה נמצאו שני עלים מאובנים של גלוסופטריס אינדיקה. פראר חזר עם ה"דיסקברי" בשנת 1904 והקדיש את השנה הבאה לכתיבת הדו"ח הגאולוגי של המשלחת. לאחר זאת התמנה לסקר גאולוגי במצרים, שם עבד עד פרוץ מלחמת העולם הראשונה, אז החזיר את משפחתו לניו זילנד. הוא חזר לשרת בגדוד קנטרברי הראשון בפלשתינה-א"י, שם עבד בעיקר בסקרים אוויריים ובמודיעין.

אחרי המלחמה התקבל לעבודה בסקר הגאולוגי של ניו זילנד וביצע עבודת-שדה מקיפה הן באי הצפוני והן בדרומי של המדינה. בתקופת עבודתו שם קיבל את תואר הדוקטור. הוא מת בוולינגטון לאחר ניתוח בשנת 1932. כאות הוקרה נקראה על שמו פסגת פראר ב"רכס העננים" של האי הדרומי. מזכרות שונות ממסעותיו בקוטב שמורות, יחד עם תצלומים שלו כספורטאי בימי הלימודים, במכון סקוט לחקר הקוטב בקיימברידג', במוזיאון קנטרברי בכרייסטצ'רץ' בניו זילנד וב"דיסקברי" עצמה בדאנדי שבסקוטלנד.

## הערות שוליים

קטגוריה:גאולוגים בריטים
קטגוריה:מגלי ארצות בריטים
קטגוריה:אנטארקטיקה: מגלי היבשת
קטגוריה:בריטים שנולדו ב-1879
קטגוריה:בריטים שנפטרו ב-1932
ססיליה בווס-ליון, רוזנת סטראטמור וקינגהורן

**ססיליה בווס-ליון, רוזנת סטראטמור וקינגהורן** (באנגלית: **Cecilia Bowes-Lyon, Countess of Strathmore and Kinghorne**;  11 בספטמבר 1862 - 23 ביוני 1938), הייתה אמה של אליזבת, המלכה האם וסבתה של אליזבת השנייה, מלכת הממלכה המאוחדת.

## ביוגרפיה
ססיליה נולדה בלונדון ב-11 בספטמבר 1862, לצ'ארלס קוונדיש-בנטינק וללואיז קוונדיש-בנטינק, בתו של אדווין בארנבי. ב-16 ביולי 1881 התחתנה ססיליה עם קלוד ג'ורג' בווס-ליון, רוזן סטראטמור וקינגהורן הארבעה-עשר, ממנו היו לה 10 ילדים. היא נודעה כמארחת חברותית, ופסנתרנית מוכשרת. ססיליה עיצבה את גני המשפחה, והעדיפה חיי משפחה שקטים.

במהלך מלחמת העולם הראשונה, שבה נהרג בנה פרגוס, אחוזת המשפחה בגלמיס נהפכה בשנות המלחמה לבית חולים שדה עבור חיילים פצועים, וססיליה טיפלה בהם במסירות עד שנפלה למשכב. ססיליה חלתה בסרטן, ובשנת 1921 עברה כריתת רחם, ועד מאי 1922 הייתה בתהליכי החלמה.

בשנת 1923 התחתנה בתה אליזבת עם אלברט, דוכס יורק, ובשנת 1936 התפטר אדוארד השמיני, מלך הממלכה המאוחדת מתפקידו, ובעקבות כך הוכתר חתנה כג'ורג' השישי, מלך הממלכה המאוחדת.

באפריל 1938 עברה ססיליה התקף לב במהלך חתונת נכדתה אן בווס-ליון לתומאס, וייקונט אנסון, וכעבור חודשיים ב-23 ביוני 1938 מתה ססיליה.

## משפחתה
ב-16 ביולי 1881 התחתנה ססיליה עם קלוד ג'ורג' בווס-ליון, רוזן סטראטמור וקינגהורן הארבעה-עשר, ממנו היו לה 10 ילדים:
* ויולט בווס-ליון (1882–1893)
* מרי אלפינסטורן, ליידי אלפינסטורן (1883–1961)
* פטריק בווס-ליון, רוזן סטראטמור וקינגהורן החמישה-עשר (1884–1949)
* ג'ון בווס-ליון (1886–1930)
* אלכסנדר פרנסיס בווס-ליון (1887–1911)
* פרגוס בווס-ליון (1889–1915)
* רוז לויסון-גוואר, רוזנת גראנוויל (1890–1967)
* מייקל בווס-ליון (1893–1953)
* אליזבת, המלכה האם (1900–2002)
* דייוויד בווס-ליון (1902–1961)

## אילן יוחסין

## קישורים חיצוניים

* 

קטגוריה:רוזנים בריטים
קטגוריה:רוזנות (נשים)
קטגוריה:משפחת בנטינק
קטגוריה:בריטיות שנולדו ב-1862
קטגוריה:בריטים שנולדו ב-1862
קטגוריה:בריטיות שנפטרו ב-1938
קטגוריה:בריטים שנפטרו ב-1938
סאלי ייטס

**סאלי קוויליאן ייטס** (באנגלית: **Sally Quillian Yates**; נולדה ב-20 באוגוסט 1960) היא משפטנית אמריקאית, אשר כיהנה כתובעת הכללית בפועל של ארצות הברית וכמשנה לתובעת הכללית תחת נשיא ארצות הברית ברק אובמה, בתקופת כהונתה של לורטה לינץ'.

ייטס הועברה מתפקידה על ידי הנשיא דונלד טראמפ לאחר שהורתה לעובדי מחלקת המשפטים שלא להגן בבתי המשפט על צו נשיאותי 13769 שהוציא טראמפ, האוסר זמנית על כניסת תושבי מדינות מוסלמיות מסוימות להיכנס לארצות הברית.

## ביוגרפיה
ייטס נולדה באטלנטה שבג'ורג'יה, בת לשופט בבית המשפט לערעורים של המדינה. ב-1982 סיימה לימודי תואר ראשון בעיתונאות באוניברסיטת ג'ורג'יה וב-1986 קיבלה תואר במשפטים מאוניברסיטה זו. היא עבדה כעורכת דין במשרד פרטי וב-1989 החלה לעבוד בפרקליטות הפדרלית של המחוז הצפוני של ג'ורג'יה, בה עבדה 26 שנים. התמחתה בטיפול בעבירות מרמה ושחיתות. כמו כן שימשה כתובעת במשפטו של הטרוריסט שהפעיל מטען חבלה באטלנטה במהלך האולימפיאדה שם ב-1996. היא התקדמה בתפקידים עד שב-2010 מונתה על ידי הנשיא ברק אובמה לפרקליטה הפדרלית של המחוז הצפוני של ג'ורג'יה. במהלך כהונתה זו מונתה לסגן יושב ראש הוועדה המייעצת לתובע הכללי של ארצות הברית.

ב-2015 מינה הנשיא אובמה את ייטס באישור הסנאט (ברוב של 12–84) למשנה לתובע הכללי של ארצות הברית - התפקיד השני בחשיבותו במחלקת המשפטים של ארצות הברית. בתפקיד זה ניסחה בין השאר מדיניות של מתן עדיפות להעמדה לדין של מנהלים על עבירות בתאגידים. בשלהי כהונת הנשיא אובמה פיקחה על הכנת המלצות לנשיא בנוגע ל-16 אלף בקשות חנינה שהוגשו לו.

### התובעת הכללית בפועל
על פי הודעת דובר מחלקת המשפטים התבקשה ייטס בינואר 2017 על ידי אנשי ממשל טראמפ לשמש כתובעת הכללית בפועל לאחר סיום כהונת ממשל הנשיא אובמה ועד אשר יאשר הסנאט את מינויו של ג'ף סשנס על ידי טראמפ לתובע הכללי.

ב-27 בינואר הוציא הנשיא טראמפ צו נשיאותי אשר אסר באופן זמני על כניסת תושבי שבע מדינות מוסלמיות לארצות הברית. ב-30 בינואר פנתה ייטס במכתב לעובדי מחלקת המשפטים ובו כתבה:

בעקבות הוצאת המכתב האמור העביר הנשיא טראמפ ב-30 בינואר את ייטס מתפקידה כתובעת הכללית בפועל ומינה פרקליט אחר במקומה. בהודעת הבית הלבן בנדון נאמר כי ייטס "בגדה (betrayed) במחלקת המשפטים בכך שסירבה לאכוף צו משפטי המיועד להגן על אזרחי ארצות הברית."

פעולתה של ייטס זכתה לתגובות מנוגדות בארצות הברית. אחדים טענו שהיא עשתה מעשה אמיץ ונכון. אחרים סברו כי היה עליה למלא אחרי צו הנשיא או לפרוש בעצמה מתפקידה. מנהיג המיעוט הדמוקרטי בסנאט צ'אק שומר והעיתון הניו יורק טיימס השוו בין הדחת ייטס לבין "טבח מוצאי שבת" שערך הנשיא ניקסון ב-1973 וכינו אותה "טבח יום שני". העיתונאי קרל ברנסטין, מחוקרי פרשת ווטרגייט, טען שההשוואה אינה במקומה כיוון שניקסון פעל בעת שהוא עצמו היה מושא לחקירה ועל מנת לחבל בעשיית הצדק, וסבר שהנשיא טראמפ היה רשאי להעביר את ייטס מתפקידה.

ייטס נשואה ואם לשניים.

## קישורים חיצוניים

* 
* עמוד ה-Twitter של סאלי ייטס
* צילומי טלוויזיה של סאלי ייטס, באתר רשת C-SPAN

קטגוריה:התובעים הכלליים של ארצות הברית
קטגוריה:נשיאות דונלד טראמפ הראשונה: אישים
קטגוריה:סגני התובעים הכלליים של ארצות הברית
קטגוריה:נשיאות דונלד טראמפ: אישים שפרשו או הודחו
קטגוריה:תובעות אמריקאיות
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
לונה מקסימוף

**לונה מקסימוף** (באנגלית: **Luna Maximoff**) היא דמות בדיונית המופיעה בחוברות הקומיקס ביקום מארוול קומיקס. הדמות הופיעה לראשונה בחוברת *Fantastic Four #240* ממרץ 1982, ונוצרה על ידי הכותב והמאייר ג'ון ביירן. 

לונה מקסימוף היא בתם של חברת משפחת המלוכה של הבלתי אנושיים קריסטליה אמקוולין ושל חבר האקס-מן פייטרו מקסימוף / קוויקסילבר, שקרויה על שם הירח בו נולדה. במקור הייתה חסרת כוחות-על. בשכתוב משנת 2015 נקבע כי אביה אינו מוטאנט, אלא קיבל את כוחותיו כתוצאה מניסויים שעבר בידי הוד התפתחותו. הוריה השאירו אותה להשגחתם של הוד התפתחותו והאנשים החדשים, הרואים בה קרובת משפחה. כאשר אביה איבד את כוחותיו בשל מעשיה של אחותו, הוא חשף את עצמו לערפילי טריגן, ולאחר מכן שכנע את לונה לחזור לכדור הארץ וחשף אותה לערפילים. הודות לחשיפה לערפילים, לונה קיבלה את היכולות לראות רגשות באופן ויזואלי, וכן לשנות, לתמרן ולהסיר אותם כרצונה.

היות שהיא לא שלטה בכוחותיה, לונה נאלצה בתחילה להרכיב משקפי שמש בכל עת. היא התלוותה לאביה לזמן מה במסעו לחידוש כוחותיהם של המוטאנטים שכוחותיהם הוסרו מהם באירועי בית אם, אך לאחר שנקלעה לקרב בין אביה לסבה לכאורה מקס אייזנהרדט/מגנטו, אביה השאיר אותה להשגחת אמה והבלתי אנושיים. דודה מקסימוס תמרן אותה לשחררו, והשתלט על אטילאן וממלכת הבלתי אנושיים. לונה הייתה נוכחת כאשר אומת הבלתי אנושיים השתלטה על אימפריית הקרי והשתקעה בעיר האלה. כאשר אביה הגיעה עם גבישי טריגן הגנובים בטענה שמתחזה מגזע הסקרול גנב אותם, לונה זיהתה כי הוא משקר ושמרה זאת בסוד מתוך אהבה. כאשר אביה התוודה בפני העולם על מעשיו, היא הייתה גאה בו, ואמרה לו שהרוויח את כבודה בחזרה. היא נראתה לאחרונה כתלמידה באקדמיית בראדוק.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:גיבורי-על במארוול קומיקס
מרתון פלסטין

**מרתון פלסטין** הוא תחרות מרתון שנתית המתקיימת בבית לחם מאז 2013.

## התחרות
משתתפי המרתון רצים במעגל של עשרה וחצי קילומטרים, מכיוון שלא ניתן למצוא שום מסלול בשטחי נפת בית לחם שבו יש 42 קילומטר של שליטה פלסטינית רצופה ללא מחסומים ישראלים. מסלול המרתון משתרע בתוך בית לחם. תחילת המרתון וסיומו הם בקרבת כיכר מאנגר (רחבת כנסיית המולד) שבעיר העתיקה של בית לחם והרצים חולפים ברחובותיה המרכזיים של העיר ובסמוך לאתריה העיקריים: לצפון לכיוון מחנות הפליטים עאידה ובית ג'ברין ועד חומת ההפרדה בין בית לחם וירושלים, משם פונים לדרום מערב עד אצטדיון אל-ח'דר ובחזרה (משתתפי תחרות המרתון רצים מסלול זה פעמיים). מסלול המרתון הוא קשה יחסית בגלל הסביבה ההררית ומרובת השיפועים של בית לחם, בדומה למרתון ירושלים.

ביום המרתון נערכים בעיר גם מרוץ חצי מרתון, מרוץ 10 קילומטרים ומרוצים עממיים למרחקים קצרים.

## פעילויות נוספות במרתון
במתחם המרתון מתקיימות בדרך כלל פעילויות ושיחות על תזונה ובריאות, לפני ואחרי המרוץ, כגון: עמדת טרמפולינות לחימום ולגמישות הגוף וסדנאות עם כדורי גמישות.

## תחרויות
* מרתון פלסטין הראשון התקיים ב-21 באפריל 2013. במרוצים השונים השתתפו כ-700 משתתפים, מהם משתתפים מחו"ל.
* המרתון השני התקיים ב-11 באפריל 2014 בהשתתפות כ-3,000 רצים.
* המרתון השלישי התקיים ב-27 במרץ 2015 בהשתתפות כ-3,000 רצים.
* המרתון הרביעי התקיים ב-21 במרץ 2016 בהשתתפות כ-4,000 רצים.
* המרתון החמישי התקיים ב-31 במרץ 2017 בהשתתפות כ-6,000 רצים.
* המרתון השישי התקיים ב-23 במרץ 2018 בהשתתפות כ-7,000 רצים.
* המרתון השביעי התקיים ב-22 במרץ 2019 בהשתתפות מעל 8,000 רצים.
* בשנים 2020–2021 בוטל המרתון עקב מגפת הקורונה
* בשנת 2023–24 בוטל המרתון עקב מלחמת חרבות ברזל
* המרתון העשירי יתקיים ב-17 באפריל 2026
## זוכי עבר
**מפתח:**

## ראו גם
* מרתון עזה

## קישורים חיצוניים
*
*מפת מסלול המרתון
*

## הערות שוליים

פלסטין
קטגוריה:הרשות הפלסטינית: ספורט
קטגוריה:בית לחם